Neşet Ertaş

Neşet Ertaş (* 1938, Kırşehir, Turecko - † 25. september 2012, Izmir) bol turecký spevák a skladateľ tradičného anatólskeho hudobného štýlu na strunový nástroj saz (baglama). 

Narodil sa v roku 1938 pri meste Kırşehir, v strednom Turecku. Je považovaný za jedného z najlepších tureckých spevákov a majstra hry na saz. Texty piesní sú jednoduché a poetické, aj vďaka tomu si získal obľúbenosť. Jeho známe piesne sú napríklad  Kaşların karasına (Čierne obočie) a Zahidem (ženské meno).

Zomrel v septembri 2012 na rakovinu. Bol pochovaný v rodnom meste, pričom na jeho pohrebe sa zišli mnohí známi tureckí hudobníci a politici, medzi nimi aj premiér Turecka, Recep Tayyip Erdoğan.

 Referencie 

Kategória:Narodenia v 1938
Kategória:Úmrtia 25. septembra
Kategória:Úmrtia v 2012
Kategória:Tureckí speváci